[{"text_idx": "#000003", "text": "Aeth Kat, ein Rheolwr Marchnata, i lawr i Gaerdydd i gwrdd a\u0302 band pync-pop Junior. Gyda sawl taith ledled y DU, yn ogystal a\u0302 theithiau rhyngwladol yn UDA a Chanada, mae\u2019r triawd yma\u2019n sicrhau egni, adloniant a llawenydd yn eu perfformiadau, ac ar eu cyfrifon cyfryngau cymdeithasol yn ogystal!"}, {"text_idx": "#000004", "text": "Ond y tu hwnt i wiriondeb y band, mae pob un o\u2019r aelodau\u2019n llwyddiannus iawn yn eu braint eu hun, ac maen nhw\u2019n llwyddo i wneud pethau mawr! Mae Mark Andrews, basydd y grw\u0302p, yn reslwr Cymreig proffesiynol. Mae ef wedi cofrestru a\u0302 WWE, lle mae e\u2019n perfformio ar eu sioe arbennig, WWE 205 Live, yn ogystal ag i\u2019w brand NXT UK. Mae hefyd yn adnabyddus am ei gyfnod o Impact Wrestling, o dan yr enw Mandrews."}, {"text_idx": "#000005", "text": "Mae Si Martin, drymiwr y band, yn sefydlydd Heads Above The Waves, sefydliad nad yw\u2019n gwneud elw sydd a\u0302\u2019r bwriad o godi ymwybyddiaeth o iselder a hunan-niwed gan bobl ifanc."}, {"text_idx": "#000006", "text": "Mae Matt Attard, prif gantor a gitarydd y band, hefyd yn sefydlydd Hot Tags \u2013 Media Works, sef gwasanaeth unigryw sy\u2019n creu caneuon mynediad reslo, ac mae wedi derbyn dros hanner miliwn o ffrydiau y flwyddyn hon ar Spotify!"}, {"text_idx": "#000007", "text": "Cawsom sgwrs hyfryd gyda nhw, lle\u2019r oedden nhw\u2019n so\u0302n am eu profiadau wrth ddechrau\u2019r band, a sut mae bandiau pop Cymreig eraill wedi dylanwadu ar eu harddull a datblygiad cerddorol, ond hefyd pa mor wych yw hi i gyfrannu at gerddoriaeth Gymraeg yn gyffredinol."}, {"text_idx": "#000009", "text": "Matt: Wel, rydym yn fand pop-pync o dri o dde Cymru. Daethon ni at ein gilydd yn gynnar yn 2014 ac wedi bod ati ers hynny. I ddechrau, roedd yn debyg i Blink 182 \u2013 sy\u2019n gwneud synnwyr oherwydd y tebygrwydd. Ond wrth i ni ddechrau arbrofi a\u0302 cherddoriaeth, daethon ni o hyd i\u2019n sain gerddorol ein hunain. Mae gan y tri ohonon ni flas eclectig ar gerddoriaeth \u2013 er enghraifft, rwy\u2019n hoff iawn o Radiohead a\u2019r Beatles."}, {"text_idx": "#000011", "text": "Si: I\u2019m really into alternative rock music like Bright Eyes which is nothing like Junior, but still very inspiring. Mark likes things like \u201cMidwest Emo\u201d with nice, twinkly melodies."}, {"text_idx": "#000012", "text": "Mark: Yeah they always make fun of the music I listen to, saying I\u2019m always trying to make all of our songs sadder that they were originally supposed to be! I do like the softer music \u2013 sometimes even sad music and I always want to add more of a melody on top of the song. Bands such as American Football and"}, {"text_idx": "#000014", "text": "Si: Rwy\u2019n hoff iawn o gerddoriaeth roc amgen fel Bright Eyes sy\u2019n hollol wahanol i Junior, ond yn ysbrydoledig iawn. Mae Mark yn hoffi pethau fel \u201cMidwest Emo\u201d sydd a\u0302 melodi\u0308au gwibiog a phert."}, {"text_idx": "#000015", "text": "Mark: Ie, maen nhw\u2019n wastad yn chwerthin ar fy mhen oherwydd y gerddoriaeth rwy\u2019n gwrando arni, ac yn dweud fy mod yn ceisio creu caneuon tristach na beth ddylen nhw fod! Rwy\u2019n mwynhau\u2019r gerddoriaeth dyner \u2013 cerddoriaeth drist hyd yn oed, ac rwy\u2019n wastad eisiau ychwanegu melodi ar ben y ga\u0302n. Bandiau megis American Football a \u2013"}, {"text_idx": "#000016", "text": "Matt: Rydym ni\u2019n falch iawn o\u2019r gerddoriaeth roc Gymreig hefyd, gyda bandiau Cymreig fel Funeral for a Friend, Blackout, Bullet for my Valentine a Neck Deep yn gwneud gwahaniaeth mawr i\u2019r diwydiant. Mae\u2019n rhyfedd feddwl am lwyddiant Neck Deep \u2013 un o fandiau pop-pync mwyaf y byd sy\u2019n dod o Wrecsam!"}, {"text_idx": "#000017", "text": "Wel, mae\u2019r goreuon yn dod o Wrecsam \u2013 a finnau\u2019n dod o Wrecsam! Felly, pwy sy\u2019n rheoli dros y gerddoriaeth, sut mae\u2019n gweithio?"}, {"text_idx": "#000018", "text": "Si: Rydym ni i gyd yn cyfrannu at y caneuon, ond Matt yw\u2019r un sy\u2019n gwneud y mwyaf."}, {"text_idx": "#000019", "text": "Matt: Beth sy\u2019n digwydd fel arfer yw fy mod i\u2019n creu bras gynllun y ga\u0302n, neu syniad o ga\u0302n fydd ddim yn dod yn ga\u0302n gan Junior nes i\u2019r tri ohonom ni gyfrannu ati. Dyna\u2019r union bryd lle mae ein syniadau roeddwn yn so\u0302n amdanyn nhw o\u2019r blaen yn dod at ei gilydd."}, {"text_idx": "#000020", "text": "Si: Mae bandiau fel Brand New wedi cael effaith arnaf, ac rwyf wedi dysgu sawl peth ohonyn nhw, fel curiadau rhythmig ar y drymiau rwy\u2019n hoffi eu rhoi yn ein caneuon."}, {"text_idx": "#000021", "text": "Matt: Rydym yn hoffi cymysgu patrymau cerddorol gan wahanol fandiau. Wrth ddechrau\u2019r band, roedd yn hawdd iawn i greu caneuon pop gan mai dyna oedd beth oedd pawb arall yn ei wneud yr adeg honno. Doeddwn ni ddim yn hoff iawn o\u2019r fath o gerddoriaeth honno, felly fe wnaethon ni drio rhywbeth gwahanol."}, {"text_idx": "#000022", "text": "Mark: Mae Si yn ymwybodol o rythmau hefyd, felly mae ei rannau ef ar y drymiau yn chwarae ro\u0302l allweddol wrth greu cerddoriaeth newydd."}, {"text_idx": "#000023", "text": "Ble\u2019r ydych chi wedi teithio gyda\u2019r band?"}, {"text_idx": "#000024", "text": "Si: Wel, rydym ni wedi teithio o gwmpas y DU sawl gwaith, ac aethon ni i Ganada ar ddiwedd 2017 \u2013 roedd hwnnw\u2019n brofiad hwyl iawn. Ond, er mae\u2019n ymddangos yn rhyfedd, dydyn ni byth wedi teithio i weddill Ewrop gyda Junior, a hoffem ni wneud hynny \u2013 dyna yw ein bwriad eleni..."}, {"text_idx": "#000026", "text": "Matt: Rydym ni\u2019n ffrindiau a\u0302 sawl cantor Cymreig ac rwyf wedi dechrau teimlo pwysigrwydd ein cefndiroedd gan mai ein Cymreictod sy\u2019n ein hymuno ni, ac nid ein genre."}, {"text_idx": "#000030", "text": "Os oes plant mas \u2019na sydd eisiau bod fel Junior, dw i eisiau dweud wrthych i beidio a\u0302 dilyn y trywydd wnaethon ni ei ddilyn. Hefyd dw i eisiau sicrhau eich bod chi\u2019n mwynhau\u2019r gerddoriaeth \u2013 dyna\u2019r peth pwysicaf. Sicrhewch eich bod gennych frand clir, a bod eich syniad yn gryf o\u2019r dechrau \u2013 gwnewch yn siw\u0302r fod popeth yn barod cyn i chi gyhoeddi unrhyw beth. Mae\u2019r enw yn bwysig i feddwl amdano cyn dechrau hefyd!"}, {"text_idx": "#000032", "text": "Matt: Wel, mae Caerdydd \u2013 wrth gwrs \u2013 yn gartref i ni, felly rydym bob tro yn teimlo\u2019n arbennig wrth berfformio yma. Bydd yn rhaid dweud Clwb Ifor Bach gan eu bod nhw\u2019n dod a\u0302 chantorion a thorfeydd gwych!"}, {"text_idx": "#000033", "text": "Si: Mae\u2019n rhaid i fi ddweud pa mor dda mae Undertone yng Nghaerdydd wedi bod i ni ers i ni ddechrau. Rydym ni wedi ffilmio fideos cerdd yno, a gigiau anhygoel hefyd. Mae\u2019n rhagorol hefyd fod y bandiau sydd wedi ein hysbrydoli wedi perfformio yn Undertone hefyd."}, {"text_idx": "#000034", "text": "Matt: A thu hwnt i\u2019r DU, Cherry Colas yn Toronto. Mae Toronto\u2019n wych, mae\u2019n lle neis ac yn eithaf gwahanol i\u2019r teimlad rydym yn ei deimlo wrth berfformio yn y DU."}, {"text_idx": "#000036", "text": "Wel, diolch yn fawr i Junior am siarad a\u0302 ni, ac os oes gennych chi ddiddordeb ynddyn nhw, gallwch fynd at eu gwefan neu chwiliwch amdanyn nhw ar Facebook ac Instagram."}]